
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik

KLASA:	240-03/26-01/02
URBROJ:	2117-03-26-2
Babino Polje, 	04.09.2026.

Na temelju članka 17. stavak 3. podstavak 2. Zakona o sustavu civilne zaštite („Narodne novine“ broj:  82/15, 118/18, 31/20, 20/21), Pravilnika o vrstama i načinu provođenja vježbi operativnih snaga sustava civilne zaštite („Narodne novine“ broj: 49/16) i članka 50. stavak 4. točka 32. Statuta Općine Mljet („Službeni glasnik Općine Mljet“ broj: 2/21 i 5/21-ispr.), Općinski načelnik Općine Mljet,  dana 04. rujna 2026. godine donosi

Plan vježbi civilne zaštite na području Općine Mljet za 2027. godinu
(163/2026-PAO)

I.
Jedinice lokalne samouprave dužne su konstantno provoditi edukaciju i osposobljavanje članova Civilne zaštite kako bi se oformio efikasan sustav Civilne zaštite. Takav sustav će koordinacijom raspoloživih resursa zajednice biti sposoban odgovoriti potrebama u zaštiti ljudi, materijalnih i kulturnih dobara i okoliša u ugrozama, stradanjima i drugim izazovima suvremenog društva, a prema potrebi pružiti pomoć drugim ili primiti pomoć od drugih jedinica lokalne samouprave. 

	Naziv i vrsta vježbe:
	Vježba civilne zaštite 2027

	Mjesto izvođenja:
	Općina Mljet

	Ciljevi vježbe:
	Vježba je stožerno-zapovjednog karaktera koja ima za cilj provjeru provođenja mjera i aktivnosti sustava CZ te prezentaciju pripravnosti i reagiranja operativnih snaga sustava CZ


	Scenarij vježbe:
	Evakuacija učenika i školskog osoblja uslijed požara u  Osnovnoj školi MLJET

	Sastav i zadaće upravljačke skupine vježbe: 
	Sudionici i operativne snage sustava CZ koji planiraju vježbu (izrada elaborata vježbe i priprema vježbovne lokacije s potrebnom logistikom), prate njezino provođenje, pripremaju vježbovnu skupinu za provedbu vježbe te su odgovorni za sigurnost na vježbi

	Sastav i zadaće vježbovne skupine vježbe:
	Sudionici i operativne snage sustava civilne zaštite koji provode vježbu sukladno svojim nadležnostima i sposobnostima 

	Financijski plan vježbe
	Provođenje vježbe civilne zaštite, naknade za rad na terenu
- planirano u projekcijama Proračuna Općine Mljet za 2027. godinu

	Ustrojavanje organizacijskih tijela za pripremu i provedbu vježbi na području Općine Mljet
	· Stožer Civilne zaštite - Općine Mljet


	Vrijeme trajanja vježbe
	Ovisno o zahtjevnosti odabrane vježbe i broju sudionika

	Period održavanja vježbe
	Svibanj 2027. godine

	Analiza i izrada izvješća o provedbi vježbe
		U roku 30 dana od dana završetka vježbe provodi se završna analiza. Konačno izvješće o provedbi vježbe dostavlja se u elektroničkom obliku svim sudionicima vježbe u roku od 45 dana po završetku vježbe. 



II.
Ovaj Plan stupa na snagu danom donošenja i objavit će se u „Službenom glasniku Općine Mljet.“



	DOSTAVITI:							Općinski načelnik:
1. MUP, Ravnateljstvo Civilne zaštite, 
PU Civilne zaštite Split,
Služba civilne zaštite Dubrovnik				Đivo Market, dipl. ing.
2. Stožer Civilne zaštite
3. Službeni glasnik
4. Registar akata
5. Pismohrana

